lucianus.bis-accusatus-sive-tribunalia 2
καίτοι τὰ μὲν τῶν ἄλλων μέτρια · ἐγὼ δὲ αὐτὸς ὁ πάντων βασιλεὺς καὶ πατὴρ ὅσας μὲν ἀηδίας ἀνέχομαι , ὅσα δὲ πράγματα ἔχω πρὸς τοσαύτας φροντίδας διῃρημένος · ᾧ πρῶτα μὲν τὰ τῶν ἄλλων θεῶν ἔργα ἐπισκοπεῖν ἀναγκαῖον ὁπόσοι τι ἡμῖν συνδιαπράττουσι τῆς ἀρχῆς , ὡς μὴ βλακεύωσιν ἐν αὐτοῖς , ἔπειτα δὲ καὶ αὐτῷ μυρία ἄττα πράττειν καὶ σχεδὸν ἀνέφικτα ὑπὸ λεπτότητος · οὐ γὰρ μόνον τὰ κεφάλαια ταῦτα τῆς διοικήσεως , ὑετοὺς καὶ χαλάζας καὶ πνεύματα καὶ ἀστραπὰς αὐτὸς οἰκονομησάμενος καὶ διατάξας πέπαυμαι τῶν ἐπὶ μέρους φροντίδων ἀπηλλαγμένος , ἀλλά με δεῖ καὶ ταῦτα μὲν ποιεῖν ἀποβλέπειν δὲ κατὰ τὸν αὐτὸν χρόνον ἁπανταχόσε καὶ πάντα ἐπισκοπεῖν ὥσπερ τὸν ἐν τῇ Νεμέᾳ βουκόλον , τοὺς κλέπτοντας , τοὺς ἐπιορκοῦντας , τοὺς θύοντας , εἴ τις ἔσπεισε , πόθεν ἡ κνῖσα καὶ ὁ καπνὸς ἀνέρχεται , τίς νοσῶν ἢ πλέων ἐκάλεσεν , καὶ τὸ πάντων ἐπιπονώτατον , ὑφʼ ἕνα καιρὸν ἔν τε Ὀλυμπίᾳ τῇ ἑκατόμβῃ παρεῖναι καὶ ἐν Βαβυλῶνι τοὺς πολεμοῦντας ἐπισκοπεῖν καὶ ἐν Γέταις χαλαζᾶν καὶ ἐν Αἰθίοψιν εὐωχεῖσθαι . τὸ δὲ μεμψίμοιρον οὐδὲ οὕτω διαφυγεῖν ῥᾴδιον , ἀλλὰ πολλάκις οἱ μὲν ἄλλοι θεοί τε καὶ ἀνέρες ἱπποκορυσταὶ εὕδουσι παννύχιοι , τὸν Δία δὲ ἐμὲ οὐκ ἔχει νήδυμος ὕπνος · ἢν γάρ τί που καὶ μικρὸν ἐπινυστάσωμεν , ἀληθὴς εὐθὺς ὁ Ἐπίκουρος , ἀπρονοήτους ἡμᾶς ἀποφαίνων τῶν ἐπὶ γῆς πραγμάτων . καὶ ὁ κίνδυνος οὐκ εὐκαταφρόνητος εἰ ταῦτα οἱ ἄνθρωποι πιστεύσουσιν αὐτῷ , ἀλλʼ ἀστεφάνωτοι μὲν ἡμῖν οἱ ναοὶ ἔσονται , ἀκνίσωτοι δὲ αἱ ἀγυιαί , ἄσπονδοι δὲ οἱ κρατῆρες , ψυχροὶ δὲ οἱ βωμοί , καὶ ὅλως ἄθυτα καὶ ἀκαλλιέρητα πάντα καὶ ὁ λιμὸς πολύς . τοιγαροῦν ὥσπερ οἱ κυβερνῆται ὑψηλὸς μόνος ἐπὶ τῆς πρύμνης ἕστηκα τὸ πηδάλιον ἔχων ἐν ταῖν χεροῖν , καὶ οἱ μὲν ἐπιβάται μεθύοντες εἰ τύχοι ἐγκαθεύδουσιν , ἐγὼ δὲ ἄγρυπνος καὶ ἄσιτος ὑπὲρ ἁπάντων μερμηρίζω κατὰ φρένα καὶ κατὰ θυμὸν μόνῳ τῷ δεσπότης εἶναι δοκεῖν τετιμημένος .
Lemmas: καίτοι ὁ μέν ὁ ἄλλος μέτριος · ἐγώ δέ αὐτός ὁ πᾶς βασιλεύς καί πατήρ ὅσος μέν ἀηδία ἀνέχω , ὅσος δέ πρᾶγμα ἔχω πρός τοσοῦτος φροντίς διαιρέω · ὅς πρῶτος μέν ὁ ὁ ἄλλος θεός ἔργον ἐπισκοπέω ἀναγκαῖος ὁπόσος τις ἐγώ συνδιαπράσσω ὁ ἀρχή , ὡς μή βλακεύω εἰμί αὐτός , ἔπειτα δέ καί αὐτός μυρίος τις πράσσω καί σχεδόν ἀνέφικτος ὑπό λεπτότης · οὐ γάρ μόνος ὁ κεφάλαιος οὗτος ὁ διοίκησις , ὑετός καί χάλαζα καί πνεῦμα καί ἀστραπή αὐτός οἰκονομέω καί διατάσσω παύω ὁ ἐπί μέρος φροντίς ἀπαλλάσσω , ἀλλά ἐγώ δέω καί οὗτος μέν ποιέω ἀποβλέπω δέ κατά ὁ αὐτός χρόνος ἁπανταχόσε καί πᾶς ἐπισκοπέω ὥσπερ ὁ ἐν ὁ Νεμέα βούκολος , ὁ κλέπτω , ὁ ἐπιορκέω , ὁ θύω , εἰ τις σπένδω , πόθεν ὁ κνῖσα καί ὁ καπνός ἀνέρχομαι , τίς νοσέω ἤ πλέω καλέω , καί ὁ πᾶς ἐπίπονος , ὑπό εἷς καιρός ἐν τε Ὀλυμπία ὁ ἑκατόμβη πάρειμι καί ἐν Βαβυλών ὁ πολεμέω ἐπισκοπέω καί ἐν Γέται χάλαζα καί ἐν Αἰθίοψ εὐωχέω . ὁ δέ μεμψίμοιρος οὐδέ οὕτως διαφεύγω ῥᾴδιος , ἀλλά πολλάκις ὁ μέν ἄλλος θεός τε καί ἀνήρ ἱπποκορυστής εὕδω παννύχιος , ὁ Ζεύς δέ ἐγώ οὐ ἔχω νήδυμος ὕπνος · ἐάν γάρ τις που καί μικρός ἐπινυστάζω , ἀληθής εὐθύς ὁ Ἐπίκουρος , ἀπρονόητος ἐγώ ἀποφαίνω ὁ ἐπί γῆ πρᾶγμα . καί ὁ κίνδυνος οὐ εὐκαταφρόνητος εἰ οὗτος ὁ ἄνθρωπος πιστεύω αὐτός , ἀλλά ἀστεφάνωτος μέν ἐγώ ὁ ναός εἰμί , ἀκνίσωτος δέ ὁ ἀγυιά , ἄσπονδος δέ ὁ κρατήρ , ψυχρός δέ ὁ βωμός , καί ὅλος ἄθυτος καί ἀκαλλιέρητος πᾶς καί ὁ λιμός πολύς . τοιγαροῦν ὥσπερ ὁ κυβερνήτης ὑψηλός μόνος ἐπί ὁ πρύμνα ἵστημι ὁ πηδάλιον ἔχω ἐν ὁ χείρ , καί ὁ μέν ἐπιβάτης μεθύω εἰ τυγχάνω ἐγκαθεύδω , ἐγώ δέ ἄγρυπνος καί ἄσιτος ὑπέρ ἅπας μερμηρίζω κατά φρήν καί κατά θυμός μόνος ὁ δεσπότης ἔρχομαι δοκέω τιμάω .